Príloha č. 3 k nariadeniu
                                                                                                                    vlády č. .../2002 Z. z.

metódy NA kvantitatívnu analýzu určitých dvojzloŽkových  
vláknových zmesí

vŠeobecné USTANOVENIA

Metódy na kvantitatívnu analýzu vláknových zmesí sú založené na dvoch hlavných procesoch, na ručnej separácii a chemickej separácii vláken.

Metóda ručnej separácie sa použije vždy, keď je to možné, keďže vo všeobecnosti poskytuje  oveľa presnejšie výsledky než chemická metóda. Možno ju použiť na všetky textílie, ktorých  vlákna nevytvárajú dobre premiešanú zmes, ako napríklad v prípade priadzí zložených z niekoľkých prvkov, z ktorých každý je vytvorený len jedným typom vlákna, alebo látok, v ktorých vlákno osnovy je odlišného druhu než vlákno útoku (tkaniny), alebo pletených látok, ktoré sa dajú rozpliesť, vytvorených priadzami rôznych typov.

Vo všeobecnosti, metódy chemickej kvantitatívnej analýzy sú založené na selektívnom rozpúšťaní jednotlivých komponentov. Po odstránení komponentu sa zváži nerozpustný zvyšok a podiel rozpustného komponentu sa vypočíta zo straty na hmotnosti. Prvá časť prílohy uvádza informácie spoločné pre analýzy podľa tejto metódy u všetkých vláknových zmesí, ktorými sa zaoberá príloha, bez ohľadu na ich zloženie. Preto sa použije v spojení        s nasledujúcimi časťami prílohy, ktoré obsahujú podrobné postupy použiteľné na konkrétne vláknové zmesi. Príležitostne je analýza založená na inom princípe než selektívne rozpúšťanie; v takýchto prípadoch sú úplné podrobnosti  uvedené v príslušnej časti.

Zmesi vláken počas spracovania, a v menšom rozsahu ukončené textílie, môžu obsahovať nevláknové látky, ako tuky, vosky alebo aplikácie, alebo vodorozpustné látky, buď vyskytujúce sa prirodzene alebo pridané na uľahčenie spracovania. Nevláknové látky sa musia odstrániť pred analýzou. Pre toto sa používa  taktiež uvedená metóda na odstraňovanie olejov, tukov, voskov a vo vode rozpustných látok.

Okrem toho, textílie môžu obsahovať živice alebo inú hmotu pridávanú na dosiahnutie špeciálnych vlastností. Takáto látka, vrátane farbív vo výnimočných prípadoch, môže rušiť účinok činidla na rozpustnú zložku, alebo môže byť čiastočne alebo úplne odstránená pomocou činidla. Tento typ pridanej látky môže takto spôsobiť chyby a treba to odstrániť predtým, než sa vzorka analyzuje. Ak nie je možné odstrániť takúto pridanú látku, metódy pre kvantitatívnu chemickú analýzu, uvedené v tejto prílohe, nie sú použiteľné.

Farbivá vo farbených látkach sa považujú za integrálnu súčasť vlákna a neodstraňujú sa.

Analýzy sa vykonávajú na základe suchej hmotnosti, ak je uvedený postup pre stanovenie suchej hmotnosti.

Výsledok sa získava aplikovaním na suchú hmotnosť každého vlákna, odsúhlasených prídavkov, uvedených v metódach 1 až 15.

Pred vykonaním akejkoľvek analýzy sa všetky vlákna prítomné v zmesi identifikujú.             V niektorých metódach nerozpustný komponent zmesi môže byť čiastočne rozpustený v činidle, použitom na rozpúšťanie rozpustného komponentu. Kde je to možné, tam boli zvolené činidlá, ktoré majú malý alebo žiadny účinok na nerozpustné vlákna. Ak je známe, že sa počas analýzy vyskytuje strata na hmotnosti, výsledok sa koriguje, korekčné faktory pre tento účel sú uvedené. Tieto faktory boli stanovené v niekoľkých laboratóriách spracovávaním s príslušným činidlom , ako je špecifikovaný v metóde analýzy vláken, očistených predbežnou úpravou. Tieto korekčné faktory platia len pre nedegradované vlákna a môžu byť potrebné rozličné korekčné faktory, ak vlákna boli degradované pred spracovaním alebo počas spracovania. Uvedené postupy platia pre jednotlivé stanovenia. Vykonávajú sa najmenej dve stanovenia na výberových skúšobných vzorkách pre analýzu, tak v prípade ručnej separácie, ako aj v prípade chemickej separácie. Na potvrdenie, ak to nie je technicky nemožné, odporúča sa použiť alternatívne postupy, v ktorých sa rozpúšťa najprv zložka, ktorá bola zvyškom v štandardnej metóde.

I.	všeobecné informácie o metódach pre kvantitatívnu chemickú analýzu textilných vláknových zmesí

Informácie spoločné pre uvedené metódy na kvantitatívnu chemickú analýzu vláknových zmesí.
	
I.1.	Rozsah a oblasť aplikovania

Oblasť aplikovania pre každú metódu špecifikuje, pre ktoré vlákna je metóda použiteľná.
	
I.2.	Podstata

Po identifikovaní komponentov zmesi, nevláknový materiál sa odstráni vhodnou predbežnou úpravou, a potom jeden z komponentov, obyčajne selektívnym rozpúšťaním(1). Nerozpustný zvyšok sa zváži a podiel rozpustného komponentu sa vypočíta zo straty na hmotnosti. S výnimkou, kde toto predstavuje technické ťažkosti, uprednostňuje sa rozpúšťať vlákno prítomné vo väčšom podieli čím sa získa vlákno prítomné v menšom podieli ako zvyšok.
 	
I.3.	Prístroje, pomôcky a chemikálie (činidlá)
	
I.3.1.	Prístroje
	
I.3.1.1.	Sklené fritové filtre a odvažovačky dostatočne veľké, aby sa do nich zmestili takéto tégliky alebo nejaké iné vybavenie, dávajúce identické výsledky.
	
I.3.1.2.	Banka pre vákuovú destiláciu (výveva)
	
I.3.1.3.	Exsikátor so silikagélom s indikátorom vlhkosti
	
I.3.1.4.	Sušiareň s nútenou cirkuláciou vzduchu na sušenie vzoriek pri 150 °C  3°	
I.3.1.5.	Analytické váhy s presnosťou 0,0002 g
	
I.3.1.6.	Soxhletov extraktor alebo iné vybavenie dávajúci identické výsledky
	
I.3.2.	Chemikálie - činidlá 
	
I.3.2.1.	Petroléter, redestilovaný, rozmedzie varu 40 až 60 °C
	
I.3.2.2.	Ostatné činidlá sú špecifikované v príslušných častiach každej metódy. Všetky použité Činidlá majú byť chemicky čisté.
	
I.3.2.3.	Destilovaná alebo deionizovaná voda
	
I.4.	Kondicionovanie a skúšobná atmosféra

Pretože sa stanovujú suché hmotnosti, je potrebné kondicionovať vzorku pre analýzu, alebo vykonávať analýzy v kondicionovanej atmosfére.
	
I.5.	Laboratórna skúšobná vzorka

Zobrať laboratórnu skúšobnú vzorku, ktorá je reprezentačná pre laboratórnu objemovú vzorku a dostatočná na poskytnutie všetkých vzoriek pre analýzu, každú s najmenej 1 g, ktoré sú požadované.
	
I.6.	Predbežná úprava laboratórnej skúšobnej vzorky(2) 

Tam kde je prítomná látka, ktorá sa nemá zohľadniť pri percentuálnych výpočtoch, sa táto odstráni vhodnou metódou, ktorá neovplyvní niektorú zo zložiek vlákna. Je to niektorá z týchto látok: mastné látky, spojivá, plnidlá, šlichtovacie a preparačné prostriedky, impregnačné materiály, pomocné prostriedky na farbenie a tlač a ďalšie textilné pomocné prípravky.

Na tento účel nevláknová látka, ktorá sa dá extrahovať petroléterom a vodou, sa odstráni spracovaním skúšobnej vzorky vysušenej na vzduchu v Soxhletovom extraktore pomocou petroléteru počas jednej hodiny, pri minimálnej rýchlosti 6 cyklov za hodinu. Petroléter sa nechá vypariť zo vzorky, ktorá sa potom extrahuje priamym spracovaním, pozostávajúcim z namáčania vzorky pre analýzu do vody pri izbovej teplote počas jednej hodiny a potom namáčaním vo vode pri 65  5°C počas ďalšej hodiny, pričom sa tekutina z času na čas premieša. Použiť pomer tekutiny ku vzorke pre analýzu 100 : 1. Odstrániť prebytok vody zo vzorky stláčaním, saním alebo odstredením, a potom nechať vzorku vysušiť na vzduchu.

Tam kde nevláknovú látku nemožno extrahovať pomocou petroléteru a vody, sa odstráni nahradením vhodnej metódy popísanej vyššie, za inú vhodnú metódu, ktorá podstatne nezmení niektorú zo zložiek vlákna. Avšak pre niektoré nebielené prírodné rastlinné vlákna (napríklad juta, kokos) treba poznamenať, že normálna predbežná úprava pomocou petroléteru a vody neodstraňuje všetky prírodné nevláknové látky; tak či tak dodatočná predbežná úprava sa nepoužíva, ak vzorka neobsahuje apretúry, ktoré nie sú rozpustné ani v petrolétere, ani vo vode.

Protokol o analýze obsahuje všetky  podrobnosti o použitých metódach predbežnej úpravy.
	
I.7	Skúšobný postup
	
I.7.1.	Všeobecné inštrukcie
	
I.7.1.1.	Sušenie

Vykonávať všetky sušiace operácie počas nie menej ako štyroch hodín a nie viac ako 16 hodín, pri 105  3 °C vo vetranej sušiarni, s dverami sušiarne pevne  zatvorenými. Ak je čas sušenia menej ako 14 hodín, vzorka sa musí zvážiť, aby sa skontrolovalo, či jej hmotnosť už je konštantná. Hmotnosť sa považuje za konštantnú, ak po ďalšom čase sušenia 60 minút je zmena menej ako 0,05%.

Vyhnúť sa manipulácii s téglikmi a odvažovačkami, vzorkami alebo zvyškami pomocou holých rúk počas sušiacej, chladiacej a vážiacej operácie.

Vzorky vysúšať v odvažovačke so zátkou vedľa nej. Po vysušení zazátkovať odvažovačku pred jej vybratím zo sušiarne a preniesť ju rýchlo do vysušovača. 

Sklený fritový filter sušiť v odvažovačke s jej krytom vedľa nej v sušiarni. Po vysušení zatvoriť odvažovačku a preniesť ju rýchlo do vysušovača.

Kde sa použije iné vybavenie než sklený fritový filter, sušiace operácie v sušiarni  sa  vykonávajú takým spôsobom, ktorý umožňuje, aby sa hmotnosť vláken mohla určiť bez strát.
	
I.7.1.2.	Ochladzovanie 

Vykonávať všetky chladiace operácie vo vysušovači, tento umiestniť vedľa váhy, pokým sa nedosiahne úplné ochladenie odvažovačiek, a v každom prípade počas nie menej ako dvoch hodín.
	
I.7.1.3.	Váženie

Po ochladení ukončiť váženie odvažovačky do dvoch minút po jej vybratí z vysušovača. Vážiť s presnosťou 0,0002 g.
	
I.7.2.	Postup

Zobrať z predbežne upravenej laboratórnej skúšobnej vzorky skúšobnú vzorku pre analýzu, vážiacu najmenej 1 g. Nastrihať priadzu alebo látku do dĺžok približne 10 mm, čo najviac rozčlenene. Vysušiť priadzu v odvažovačke, ochladiť v sušičke a zvážiť ju. Presunúť vzorku pre analýzu do sklenenej nádoby špecifikovanej v príslušnej časti relevantnej metódy, opätovne zvážiť bezprostredne odvažovačku, a diferenciou dosiahnuť suchú hmotnosť vzorky pre analýzu. Ukončiť test tak, ako je špecifikované v príslušnej časti použiteľnej metódy. Preveriť zvyšok mikroskopicky, aby sa skontrolovalo, či spracovanie fakticky úplne odstránilo rozpustné vlákno.
	
I.8	Výpočet a vyjadrenie výsledkov

Hmotnosť nerozpustného komponentu vyjadriť ako percento celkovej hmotnosti vlákna v zmesi. Percento rozpustného komponentu sa dostane diferenciou. Výsledky vypočítať na základe čistej suchej hmotnosti, upravenej (a) odsúhlasenými prídavkami a (b) opravnými faktormi, pričom je potrebné vziať do  úvahy straty hmoty počas predbežnej úpravy a analýzy. Výpočty sa robia aplikovaním vzorca uvedeného v 1.8.2.
	
I.8.1.	Výpočet percenta nerozpustného komponentu na báze čistej suchej hmotnosti, zanedbávajúc stratu hmotnosti vlákna počas predbežnej úpravy.

kde
P1 	je percento čistého, suchého, nerozpustného komponentu,
m 	je suchá hmotnosť vzorky pre analýzu po predbežnej úprave,
r 	je suchá hmotnosť zvyšku
d 	je opravný faktor na stratu hmotnosti nerozpustného komponentu v činidle  počas analýzy.
Vhodné hodnoty „d“ sú uvedené v príslušnej časti každej metódy.

Takéto hodnoty „d“ sú prirodzene normálnymi hodnotami, použiteľnými na chemicky nedegradované vlákna.
	
I.8.2.	Výpočet percenta nerozpustného komponentu na báze čistej suchej hmotnosti s úpravou konvenčnými faktormi, a kde je primerané, opravnými faktormi na stratu hmotnosti počas predbežnej úpravy

 kde	
	P1A	je percento nerozpustného komponentu, upravené odsúhlasenými prídavkami a na stratu hmotnosti počas predbežnej úpravy,	
	P1	je percento čistého suchého nerozpustného komponentu, ako je vypočítané zo vzorca uvedeného v  1.8.1.,	
	a1	je odsúhlasený prídavok pre nerozpustný komponent (pozri prílohu II k smernici o textilných názvoch),	
	a2	je odsúhlasený prídavok pre rozpustný komponent (pozri prílohu II k smernici o textilných názvoch),	
	b1	je percentuálna strata nerozpustného komponentu, spôsobená predbežnou úpravou,	
	b2	je percentuálna strata rozpustného komponentu, spôsobená predbežnou úpravou.	
	Percento druhého komponentu (P2A%) je rovné 100 - P1A %.

Tam, kde bola použitá špeciálna predbežná úprava, hodnoty b1  a b2 sa určia, ak je to možné, podrobením každej čistej vláknovej zložky predbežnej úprave, aplikovanej v analýze. Čisté vlákna sú tie, ktoré sú bez všetkých nevláknových materiálov, s výnimkou keď sú tieto normálne obsiahnuté (buď prirodzene, alebo pre výrobný proces) v stave (nebielenom, bielenom) v ktorom sa nachádzajú v materiáli, ktorý sa má analyzovať.

Kde nie sú k dispozícii žiadne čisté vlákna výberovej zložky použité vo výrobe materiálu, ktorý sa má analyzovať, treba použiť priemerné hodnoty b1, b2, ako sú získané z testov vykonávaných na čistých vláknach, podobných  tým v zmesi, ktorá sa preveruje.

Ak sa aplikuje normálna predbežná úprava extrakciou petroléterom a vodou, korekčné faktory b1 a b2 netreba zohľadniť, okrem nebielenej bavlny, nebieleného ľanu a nebieleného konope, kde strata v dôsledku predbežnej úpravy sa konvenčne berie ako 4%, a v prípade polypropylénu, kde sa berie ako 1%.

V prípade ostatných vláken, straty v dôsledku predbežnej úpravy sú konvenčne vo výpočtoch zanedbávané.
	
II.	metóda kvantitatívnej analýzy ručnou separáciou
	
II.1.	Oblasť aplikovania

Táto metóda je použiteľná na textilné vlákna všetkých typov za predpokladu, že netvoria dobre premiešanú zmes a že je možné separovať ich rukami.
	
II.2.	Princíp

Po identifikovaní zložiek textilu, nevláknový materiál sa odstráni vhodnou predbežnou úpravou a potom sa vlákna separujú rukou, vysušia a zvážia sa, aby sa vypočítal podiel každého vlákna v zmesi. 
	
II.3.	Vybavenie
	
II.3.1.	Odvažovačka alebo akékoľvek iné vybavenie dávajúce identické výsledky.
	
II.3.2.	Exsikátor so silikagélom s indikátorom vlhkosti
	
II.3.3.	Vetraná sušiareň na sušenie vzoriek pre analýzu pri 105  3 °C.
	
II.3.4.	Analytické váhy, presnosť 0,0002 g.
	
II.3.5.	Soxhletov extraktor alebo iné vybavenie dávajúci identické výsledky.
	
II.3.6.

	Preparačná ihla
	
II.3.7.	Zákrutomer alebo podobný prístroj
	
II.4.	Činidlá
	
II.4.1.	Petroléter, redestilovaný, rozsah varu 40 až 60 °C.
	
II.4.2.	Destilovaná alebo deionizovaná voda
	
II.5.	Klimatizácia a skúšobná atmosféra, pozri 1.4
	
II.6	Laboratórna skúšobná vzorka, pozri 1.5
	
II.7	Predbežná úprava laboratórnej skúšobnej vzorky, pozri 1.6
	
II.8	Postup
	
II.8.1.	Analýza priadze

Selektovať z predbežne upravenej laboratórnej skúšobnej vzorky vzorku pre analýzu hmotnosti nie menej ako 1 g. Pre veľmi jemnú priadzu sa analýza môže robiť na minimálnej dĺžke 30 m, bez ohľadu na jej hmotnosť.

Postrihať priadzu na kusy vhodnej dĺžky a separovať typy vláken pomocou ihly a ak je to potrebné, skúšačky zákrutu. Typy vláken takto získané sa umiestnia do odvažovačiek vopred zvážených a vysušujú sa pri 105  3 °C, pokým sa nedosiahne konštantná hmotnosť, ako je popísané v 1.7.1 a 1.7.2.
	
II.8.2.	Analýza látky (plošnej textílie)

Selektovať z vopred upravenej laboratórnej skúšobnej vzorky, dobre zbavenej všetkých okrajov, vzorku pre analýzu o hmotnosti nie menej ako 1 g s okrajmi starostlivo pristrihnutými, aby sa zamedzilo ostrapkaniu a behu paralelne s útokom alebo osnovou priadzí, alebo v prípade pletených tkanín, v linke pruhov a riadkov. Separovať rozličné typy vláken, zhromaždiť ich vo vopred zvážených odvažovačkách a postupovať ako je popísané v II.8.1.
	
II.9.	Výpočet a vyjadrenie výsledkov

Hmotnosť každej vláknovej zložky vyjadriť ako percento celkovej hmotnosti vláken v zmesi. Výsledky počítať na báze čistej suchej hmotnosti, upravenej (a) odsúhlasenými prídavkami a (b) opravnými faktormi, pričom je potrebné vziať do úvahy straty hmoty počas predbežnej úpravy.
	
II.9.1.	Výpočet percentuálnych hmotností čistého suchého vlákna, zanedbávajúc stratu hmotnosti vlákna počas predbežnej úpravy:

kde
P1 	je percento prvej čistej suchej zložky,
m1 	je čistá suchá hmotnosť prvej zložky,
m2 	je čistá suchá hmotnosť druhej zložky.
	
II.9.2.	Pre výpočet percenta každej zložky s úpravou odsúhlasenými prídavkami, a kde je primerané, opravnými faktormi na stratu hmoty počas predbežnej úpravy, pozri 1.8.2.
	
III.1.	Presnosť metód

Presnosť indikovaná v jednotlivých metódach súvisí s reprodukovateľnosťou.

Reprodukovateľnosť sa vzťahuje na spoľahlivosť, t.j. tesnosť zhody medzi experimentálnymi hodnotami získanými obsluhou v rôznych laboratóriách, alebo v rôznych časoch s použitím tej istej metódy a získanie individuálnych výsledkov na vzorkách pre analýzu z identickej konzistentnej zmesi. Reprodukovateľnosť je vyjadrená intervalom spoľahlivosti výsledkov pre hladinu významnosti 95%.
Týmto sa myslí, že rozdiel medzi dvoma výsledkami v sérii analýz robených v rôznych laboratóriách bude, pri normálnom a správnom aplikovaní metódy na identickej a konzistentnej zmesi, prekročený len v piatich prípadoch zo 100.
	
III.2.	Skúšobná správa
	
III.2.1.	Uviesť, či analýza bola vykonaná v súlade s touto metódou.
	
II.2.2.	Uviesť podrobnosti o akejkoľvek špeciálnej predbežnej úprave (pozri 1.6).
	
III.2.3.	Uviesť individuálne výsledky a aritmetický stred, všetko s presnosťou 0,1. 	

2. špeciálne metódy - súhrnná tabuľka

Metóda	Oblasť aplikovania	Činidlo 	
Č. 1	Acetát	Určité iné vlákna	Acetón	
č. 2	Určité proteínové vlákna	Určité iné vlákna	Chlórnan	
č. 3	Viskóza, meďnaté vlákno, alebo určité typy modalu	Bavlna	Kyselina mravčia a chlorid zinočnatý	
č. 4	Polyamid alebo nylon	Určité iné vlákna	Kyselina mravčia, 80% m/m	
č. 5	Acetát	Triacetát	Benzylalkohol	
č. 6	Triacetát	Určité iné vlákna	Dichlórmetán	
č. 7	Určité celulózové vlákna	Polyester	Kyselina sírová, 75 % m/m	
č. 8	Akrylové vlákna, určité modakrylové vlákna alebo určité chlóridové vlákna	Určité iné vlákna	Dimetylformamid	
č. 9	Určité chlóridové vlákna	Určité iné vlákna	Sírouhlík/ acetón, 55,5/ 44,5 v/v	
č. 10	Acetát	Určité chlóridové vlákna	Ľadová kyselina octová	
č. 11	Hodváb	Vlna alebo vlasy (chlpy)	Kyselina sírová, 75% m/m	
č. 12	Juta	Určité živočíšne vlákna	Metóda na obsah dusíka	
č. 13	Polypropylén	Určité iné vlákna	Xylén	
č. 14	Chlóridové vlákna (homopolyméry vinylchloridu)	Určité iné vlákna	Metóda s koncentrovanou kyselinou sírovou	
č. 15	Chlóridové vlákna, určité modakrylové vlákna, určité elastanové vlákna, acetátové vlákna, triacetátové vlákna	Určité iné vlákna	Cyklohexanón	

metóda č. 1
acetát a určité iné vlákna
(Acetónová metóda)
1.	OBLASŤ APLIKOVANIA

Táto metóda je použiteľná, po odstránení nevláknovej hmoty, na dvojzložkové zmesi:
1.	acetátu (19)

s

2.	vlnou (1), zvieracími chlpami (2 a 3),  hodvábom (4), bavlnou (5), ľanom (7), pravým konope (8), jutou (9), manilským konope (10), alfou (11), kokosovým vláknom (12), kanafom (13), ramiou (14), sysal - mexickým konope (15), meďnatým vláknom (21), modalom (22), proteínom (23), viskózou (25), akrylom (26), polyamidom  alebo nylonom (30) a polyesterom (31).

Uvedená metóda nie je za žiadnych okolností použiteľná na acetátové vlákna, ktoré boli deacetylované na povrchu.
	
2.	PRINCÍP

Acetát sa rozpustí zo známej suchej hmotnosti zmesi pomocou acetónu. Zvyšok sa zhromaždí, premyje, vysuší a zváži; jeho hmotnosť, ak je potrebné korigovaná, sa vyjadrí ako percento suchej hmotnosti zmesi. Percento suchého acetátu sa zistí rozdielom.
	
3.	Vybavenie a Činidlá (dodatočné k tým, ktoré sú špecifikované vo všeobecných inštrukciách)

3.1 	Vybavenie
	Kuželová banka so zábrusom s objemom minimálne 200 ml.
3.2	Činidlo
	Acetón	
4.	skúšobný postup

Dodržiavať postup popísaný vo všeobecných inštrukciách a postupovať nasledovne:

Ku vzorke obsiahnutej v kužeľovej banke so zábrusom s objemom najmenej 200 ml pridať 100 ml acetónu na gram vzorky, potriasť bankou, nechať stáť počas 30 minút pri izbovej teplote, z času načas premiešať a potom dekantovať kvapalinu cez zvážený filtrovací téglik.

Opakovať spracovanie ešte dvakrát (čím sa dosiahnu celkove tri extrakcie), ale len počas 15 minút tak, aby celkový čas spracovania v acetóne bol 1 hodina. Preniesť zvyšok do skleného fritového filtra. Opláchnuť zvyšok vo sklenom fritovom filtri acetónom a odsať tekutinu. Opätovne naplniť filter acetónom a nechať ho stiecť samovoľne. 

Napokon odvodniť téglik saním, vysušiť filter a zvyšok, ochladiť a zvážiť.
	
5.	výpočet a vyjadrenie výsledkov

Výsledky vypočítať ako je popísané vo všeobecných inštrukciách. Hodnota „d“ je 1,00.
	
6.	presnosť

Interval spoľahlivosti získaných výsledkov pomocou tejto metódy nie je väčší ako  1 pre hladinu významnosti 95%.	

metóda č. 2
určité proteínové vlákna a určité iné vlákna 
(Metóda s použitím chlórnanu)

1.	oblasť aplikovania

Táto metóda je použiteľná, po odstránení nevláknovej hmoty, na dvojzložkové zmesi:

1.	Určitých proteínových vláken, konkrétne: vlny (1), zvieracích chlpov (2 a 3), hodvábu (4), proteínu (23)
s
2.	bavlnou (5), meďnatým vláknom (21), viskózou (25), arkylom (26), chlóridovými vláknami (27), polyamidom alebo nylonom (30), polyesterom (31), polypropylénom (33), elastanom (39) a sklenými vláknami (40).

Ak sú prítomné odlišné proteínové vlákna, metóda dáva súhrn ich čiastok, ale nie ich jednotlivé množstvá.
	
2.	princíp

Proteínové vlákno sa rozpúšťa zo známej suchej hmotnosti zmesi roztokom chlórnanu. Zvyšok sa sústredí, premyje, vysuší a zváži; jeho hmotnosť, ak je potrebné korigovaná, sa vyjadrí ako percento suchej hmotnosti zmesi. Percento suchého proteínového vlákna sa zisťuje rozdielom.

Na prípravu chlórnanového roztoku možno použiť buď chlórnan lítny alebo chlórnan sodný.

Chlórnan lítny sa odporúča v prípadoch zahrňujúcich malý počet analýz, alebo pre analýzy vykonávané v primerane dlhých intervaloch. A to  preto, že percento chlórnanu v pevnom chlórnane lítnom - na rozdiel od chlórnanu sodného - je prakticky konštantné. Ak je percento chlórnanu známe, obsah chlórnanu nie je potrebné kontrolovať jodometricky pre každú analýzu, keďže možno použiť konštantnú váženú časť chlórnanu lítneho.
	
3.	Vybavenie a Činidlá (Iné ako tie, ktoré sú špecifikované vo všeobecných inštrukciách)
	
3.1.	Vybavenie

(i)	Kuželová banka so zábrusom, 250 ml.
(ii)	Termostat nastavený na 20 ( 2) °C.
	
3.2.	Činidlá

  (i)    Chlórnanové činidlo

(a)	Roztok chlórnanu lítneho

Tento pozostáva z čerstvo pripraveného roztoku obsahujúceho 35 (2) g/l aktívneho chlóru (približne 1 M), do ktorého sa pridá 5 (0,5) g/l predtým rozpusteného hydroxidu sodného. Pre prípravu rozpustiť 100 g chlórnanu lítneho, obsahujúceho 35 % aktívneho chlóru (alebo 115 gramov obsahujúcich 30% aktívneho chlóru) v približne 700 ml destilovanej vody, pridať 5 g hydroxidu sodného, rozpusteného v približne 200 ml destilovanej vody a doplniť destilovanou vodou. Roztok, ktorý bol čerstvo pripravený, nie je potrebné kontrolovať jodometricky.

(b)	Roztok chlórnanu sodného

Tento pozostáva z čerstvo pripraveného roztoku obsahujúceho 35 (2) g/l aktívneho chlóru (približne 1M), do ktorého sa pridá 5 (0,5) g/l predtým rozpusteného hydroxidu sodného.

Pred každou analýzou skontrolovať obsah aktívneho chlóru v roztoku jodometricky.

   (ii)   Kyselina octová, zriedený roztok

           Rozriediť 50 ml ľadovej kyseliny octovej na 1 liter vodou.
	
4.	skúšobný postup

Dodržiavať postup popísaný vo všeobecných inštrukciách a pokračovať nasledovne: zmiešať približne 1 g vzorky s približne 100 ml roztoku chlórnanu (lítneho alebo sodného) v 250 ml v banke a dôkladne potriasť, aby sa navlhčila vzorka.

Potom nahrievať banku počas 40 minút v termostate pri 20 °C a trvalo triasť, alebo v pravidelných intervaloch. Keďže rozpúšťanie vlny pokračuje exotermne, reakčné teplo pri tejto metóde sa musí distribuovať a odstraňovať. Inak sa môžu spôsobiť  značné chyby, začínajúcim rozpúšťaním nerozpustných vláken.

Po 40 minútach odfiltrovať obsah banky cez vážený sklenený filtrovací téglik a preniesť zvyšok vláken do skleného fritového filtra opláchnutím banky trochou chlórnanového činidla. Odvodniť téglik saním a premyť zvyšok postupne vodou, zriedenou kyselinou octovou a napokon vodou, odvodniť téglik saním po každom pridávaní. Nepoužívať odsávanie, pokým každá premývacia kvapalina nestečie samovoľne.

Napokon vyprázdniť téglik odsávaním, vysušiť téglik so zvyškom, ochladiť a odvážiť.
	
5.	Výpočet a vyjadrenie výsledkov
Výsledky vypočítať ako je popísané vo všeobecných inštrukciách. Hodnota „d“ je 1,00 s výnimkou pre bavlnu, viskózu a modal, pre ktoré „d“ = 1,01 a nebielenú bavlnu, pre ktorú „d“ = 1,03..
	
6.	presnosť
Na homogénnych zmesiach textilných materiálov, interval spoľahlivosti získaných výsledkov pomocou tejto metódy nie je väčšia ako  1 pre hladinu významnosti 95%.	

METÓDA č. 3

viskóza, MEĎNATÉ VLÁKNO aLEBO určité typy modalu a bavlny

(Metóda používajúca kyselinu mravčiu a  chlorid zinočnatý)

1.	Oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:
1.	viskózy (25) alebo meďnatého vlákna (21), vrátane určitých typov modálového vlákna (22),
s

2.	bavlnou (5).
Ak sa ukáže, že modálové vlákno je prítomné, treba uskutočniť predbežný test, aby sa zistilo, či je rozpustné v činidle. Táto metóda nie je použiteľná na zmesiach, v ktorých bavlna utrpela nadmernú chemickú degradáciu, ani vtedy, keď viskóza alebo meďnaté vlákno nie sú úplne rozpustné, čo je spôsobené prítomnosťou určitých farbív alebo apretúr, ktoré nemožno úplne odstrániť.
	
2.	princíp

Viskózové, meďnaté alebo modálové vlákno sa rozpúšťa zo známej suchej hmotnosti zmesi s činidlom pozostávajúcim z kyseliny mravčej a chloridu zinočnatého. Zvyšok sa zhromaždí, premyje, vysuší a zváži; jeho korigovaná hmotnosť sa vyjadrí ako percento suchej hmotnosti zmesi. Percento suchej hmotnosti viskózy, meďnatého alebo modálneho vlákna sa zistí rozdielom.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)	
	3.1	Vybavenie
(i)    Kuželová banka so zábrusom s objemom najmenej 200 ml;
(ii)   Vybavenie pre udržiavanie baniek pri 40 (+ 2)°C.	
	3.2	Činidlá
(i)	Roztok obsahujúci 20 g  roztaveného bezvodého chloridu  zinočnatého a 68 g bezvodej kyseliny mravčej, doplnené na 100 g vodou (konkrétne 20 častí hmotnostných roztaveného bezvodého chloridu zinočnatého k 80  častiam hmotnostným 85 %  m/m kyseliny mravčej).

POZNÁMKA:
V tomto ohľade upriamiť pozornosť na bod 1.3.2.2., ktorý stanovuje, že všetky použité činidlá majú byť chemicky čisté; okrem toho je dôležité použiť len roztavený bezvodý chlorid zinočnatý.

(ii)	Roztok hydroxidu amónneho: rozriediť 20 ml koncentrovaného roztoku amoniaku (špecifická váha 0,880 g/ml) do 1 l vodou.
	
4.	skúšobný postup
Dodržiavať postup popísaný vo všeobecných inštrukciách a pokračovať nasledovne: Umiestniť vzorku bezprostredne do banky predohriatej na 40 °C. Pridať 100 ml roztoku kyseliny mravčej a chloridu zinočnatého predohriate na 40 °C na gram vzorky. Vložiť zátku a energicky potriasť bankou. Udržiavať banku a jej obsah pri konštantnej teplote 40 °C počas dvoch a pol hodiny , pretrepávajúc banku v hodinových intervaloch. Prefiltrovať obsah banky cez zvážený sklený fritový filter a pomocou činidla preniesť do téglika akékoľvek vlákna, ktoré zostali v banke. Prepláchnite 20 ml činidla.

Opláchnuť téglik a zvyšok dokonale pomocou vody pri 40 °C. Opláchnuť vláknový zvyšok v približne 100 ml chladného amónneho roztoku (3.2.ii), zabezpečiac, aby tento zvyšok  zostal plne ponorený do roztoku počas 10 minút (); potom dokonale opláchnuť chladnou vodou.

Nepoužívať odsávanie, pokým každá premývacia kvapalina nestečie samovoľne. Napokon odstrániť zvyšujúcu kvapalinu saním, vysušiť téglik a zvyšok ochladiť a odvážiť.

	
5.	výpočet a vyjadrenie výsledkov
Výsledky vypočítať, ako je popísané vo všeobecných inštrukciách. Hodnota „d“ pre bavlnu je 1,02.
	
6.	presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  2, pre hladinu významnosti 95 %.	

metóda č. 4

polyamid alebo nylon a určité iné vlákna

(Metóda používajúca 80%m/m kyselinu mravčiu)

1.	oblasť  aplikovania
Táto metóda je použiteľná, po odstránení nevláknovej látky, na dvojzložkové zmesi:
1.	polyamidu alebo nylonu     (30)                                            
s
2.	vlnou (1), zvieracími chlpami (2 a 3), bavlnou (5), meďnatým vláknom (21), modalom (22), viskózou (25), akrylom (26), chloridovými vláknami (27), polyesterom (31), polypropylénom (33) a skleným vláknom (40).

Ako bolo uvedené hore, táto metóda je taktiež použiteľná na zmesi s vlnou, ale v prípade ak je obsah vlny nad 25 %, mala by sa použiť metóda č. 2 (rozpúšťanie vlny v roztoku alkalického chlórnanu sodného).
	
2.	princíp
Polyamidové vlákno  sa rozpúšťa zo známej suchej hmotnosti zmesi pomocou kyseliny mravčej.  Zvyšok sa zhromaždí, premyje, vysuší a zváži; jeho korigovaná hmotnosť sa vyjadrí ako percento suchej hmotnosti zmesi. Percento suchého  polyamidu  alebo nylonu  sa zistí rozdielom.
	
3.	VYBAVENIE A ČINIDLÁ (iné ako tie,  ktoré sú špecifikované vo všeobecných inštrukciách)		
	3.1	Vybavenie
Kuželová banka so zábrusom s objemom najmenej 200 ml;	
	3.2	Činidlá
(i)	Kyselina mravčia (80 % m/m, relatívna hustota pri 20 °C: 1,186). Rozrieďte 880 ml 90% m/m kyseliny mravčej (relatívna hustota pri   20 °C: 1,204) na 1 l vodou. Alternatívne, rozriediť 780 ml 98 - 100 % m/m kyseliny mravčej (relatívna hustota pri 20 °C: 1,220) na 1 l vodou. 

Koncentrácia nie je kritická v rámci rozsahu 77 - 83 % m/m kyseliny mravčej.

(ii)	Amoniak, zriedený roztok: rozriediť 80 ml koncentrovaného roztoku amoniaku (relatívna hustota pri 20 °C: 0,880) na 1 l vodou.
	
4.	skúšobný postup
Dodržiavať postup popísaný vo všeobecných inštrukciách a postupovať nasledovne: ku vzorke umiestnenej v kužeľovej banke  so zábrusom s objemom najmenej 200 ml pridať 100 ml kyseliny mravčej  na gram vzorky. Zazátkovať, potriasť banku, aby sa zvlhčila vzorka. Nechať stáť banku počas 15 minút pri izbovej teplote, pravidelne ju pretrepávajúc. Prefiltrovať obsah banky cez zvážený sklený fritový filter a preniesť akékoľvek zvyšné vlákna do téglika opláchnutím banky malým množstvom činidla - kyseliny mravčej. Odvodniť téglik saním a premyť zvyšok na filtri postupne činidlom - kyselinou mravčou, horúcou vodou, zriedeným roztokom amoniaku, a napokon studenou vodou, odvodniť lievik saním po každom pridaní. Sanie neaplikovať, pokým každá premývacia kvapalina nestečie samovoľne. Napokon odvodniť téglik saním, vysušiť téglik a zvyšok a ochladiť a odvážiť.
	
5.	výpočet a VYJADRENIE výsledkov
Výsledky vypočítať, ako je popísané vo všeobecných inštrukciách. Hodnota „d“ je 1,00.
	
6.	Presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

Metóda č. 5
acetát a triacetát
(Metóda používajúca benzylalkohol)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:
- ecetátu (19)
   s
-  triacetátom (24)
	
2.	princíp
Acetátové vlákno sa rozpustí zo známej suchej hmotnosti zmesi benzylalkoholom pri 52 2°C.  Zvyšok sa zhromaždí, premyje, vysuší a zváži; jeho hmotnosť sa vyjadrí ako percento suchej hmotnosti zmesi. Percento suchého acetátu sa zistí rozdielom.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)
3.1    Vybavenie
(i)    Kužeľová banka  so zábrusom so sklenou zátkou s objemom najmenej 200 ml.
(ii)   Mechanická trepačka.
(iii)  Termostat alebo iné vybavenie na udržiavanie banky pri teplote 52  2°C.

3.2   Činidlá
(i)     Benzylalkohol,
(ii)    Etanol
	
4.	skúšobný postup
Dodržiavať postup popísaný vo všeobecných inštrukciách a postupovať nasledovne:

Ku vzorke obsiahnutej v kužeľovej banke pridať 100 ml  benzylalkoholu na gram vzorky. Zazátkovať, pripevniť banku na trepačku tak, aby bola ponorená vo vodnom kúpeli, udržiavať pri 52  2°C a triasť počas 20 minút pri tejto teplote. (Namiesto použitia mechanickej trepačky, banka  môže byť trepaná energicky rukou.)
Dekantovať kvapalinu cez zvážený sklený fritový filter. Pridať ďalšiu dávku benzylalkoholu do banky a potriasť ako predtým pri 52  2°C počas 20 minút. Dekantovať kvapalinu cez téglik. 
Opakovať cyklus operácií tretíkrát. 
Napokon preliať kvapalinu a zvyšok do téglika; opláchnuť akékoľvek zvyšné vlákna z banky do téglika pomocou dodatočného množstva benzylalkoholu pri 52  2°C. Téglik dokonale odvodniť. Preniesť vlákna do banky, prepláchnuť etanolom a po potrasení ručne dekantovať cez sklený fritový filter. Túto preplachovaciu operáciu opakovať dva alebo trikrát. Preniesť zvyšok do téglika a dokonale odvodniť. Vysušiť téglik a zvyšok a ochladiť a zvážiť.
	
5.	výpočet a vyjadrenie výsledkov
Výsledky vypočítať, ako je popísané vo všeobecných inštrukciách. Hodnota „d“ je 1,00.
	
6.	Presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

metóda č. 6
triacetátOVÉ a určité iné vlákna
(Metóda používajúca dichlórmetán)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:
1.  triacetátu (24)
     s
2.   vlnou (1), zvieracími chlpami (2 a 3), hodvábom (4), bavlnou (5), meďnatým vláknom (21), modalom (22), viskózou (25), akrylom (26), polyamidom alebo nylonom (30), polyesterom (31) a skleným vláknom (40).

Poznámka:
Triacetátové vlákna, ktoré dostali apretúru vedúcu k čiastočnej hydrolýze , nebudú v činidle úplne rozpustné. V takýchto prípadoch metóda  nie je použiteľná.
	
2.	princíp
Triacetátové vlákno sa rozpúšťa zo známej suchej hmotnosti  zmesi pomocou dichlórmetánu. Zvyšok sa zhromaždí, premyje, vysuší a zváži; jeho hmotnosť, ak je potrebné korigovaná, sa vyjadrí ako percento suchej hmotnosti zmesi. Percento suchého triacetátu sa zistí rozdielom.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)

3.1   Vybavenie
 	kužeľová banka so sklenou zátkou s objemom najmenej 200 ml.

3.2   Činidlo
        Dichlórmetán.
	
4.	skúšobný postup
Dodržiavať postup popísaný vo všeobecných inštrukciách a postupovať nasledovne:
Ku vzorke obsiahnutej v 200 ml  kužeľovej banke so sklenou zátkou pridať 100 ml  dichlórmetánu na gram vzorky. Zazátkovať, triasť bankou každých 10 minút, aby sa zvlhčila vzorka a nechať stáť počas 30 minút pri izbovej teplote a pretrepávať banku    v pravidelných intervaloch.  Dekantovať kvapalinu cez  zvážený sklený fritový filter. Pridať 60 ml dichlórmetánu do banky obsahujúcej zvyšok, ručne potriasť a prefiltrovať obsah banky cez sklený fritový filter. Preniesť zvyšné vlákna do téglika opláchnutím banky malým množstvom dichlórmetánu. Odvodniť téglik saním, aby sa odstránil prebytok kvapaliny, znovu naplniť téglik dichlórmetánom a nechať stiecť samovoľne.
Napokon  aplikovať odsávanie pre eliminovanie prebytku kvapaliny, potom pridať       k zvyšku horúcu vodu, aby sa eliminovalo všetko rozpúšťadlo, použiť odsávanie, vysušiť téglik a zvyšok ochladiť a odvážiť.
	
5.	výpočet a vyjadrenie výsledkov
Výsledky vypočítať, ako je popísané vo všeobecných inštrukciách. Hodnota „d“ je 1,00 s výnimkou v prípade polyesteru pre ktorý hodnota „d“ je 1,01.
	
6.	Presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

METÓDA č.  7
určité celulózové vlákna a polyester
(Metóda používajúca 75 % m/m  kyselinu sírovú)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:  
1.  bavlny  (5), ľanu (7), pravých konopí (8), ramie - čínskej trávy (14), meďnatého
     vlákna (21), modalu (22), viskózy (25)
     s
2.   polyesterom (31).
	
2.	princíp
Celulózové vlákno sa rozpúšťa zo známej suchej hmotnosti  zmesi pomocou 75 % m/m kyseliny sírovej. Zvyšok sa zhromaždí, premyje, vysuší a zváži; jeho hmotnosť sa vyjadrí ako percento suchej hmotnosti zmesi. Podiel suchého celulózového vlákna  sa zistí  diferenciou.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)

3.1   Vybavenie
        (i)     Kužeľová banka so zábrusom so sklenou zátkou s objemom najmenej 500 ml.
        (ii)  Termostat alebo iné vybavenie na udržiavanie banky pri 50  5 °C

3.2   Činidlá
        (i)  Kyselina sírová 75 2 % m/m
	Pripraviť opatrným pridaním za stáleho chladenia 700 ml  kyseliny sírovej (relatívna hustota pri 20°C: 1,84)   do 350 ml destilovanej vody. Po ochladení roztoku na izbovú teplotu, rozriediť na 1 liter vodou.
     (ii)   Amoniak, zriedený roztok
	Rozriediť 80 ml roztoku amoniaku (relatívna hustota pri 20 °C: 0,88) na  1 liter vodou.	
4.	skúšobný postup
Dodržiavať postup popísaný vo všeobecných inštrukciách a postupovať nasledovne:

Ku vzorke obsiahnutej v kužeľovej banke, zazátkovanej, s objemom najmenej  500 ml, pridať 200 ml  75%  kyseliny sírovej na gram vzorky. Zazátkovať, triasť bankou  dôkladne, aby sa zvlhčila vzorka. Udržiavať banku pri 50 5 °C  počas 1 hodiny, pretrepávajúc v pravidelných intervaloch približne 10 minút. 
Prefiltrovať obsah banky cez zvážený sklený fritový filter pomocou odsávania. Preniesť akékoľvek zvyšné vlákna opláchnutím banky malým množstvom 75 % kyseliny sírovej. Odvodniť téglik saním a opláchnuť zvyšok na filtri jedenkrát naplnením téglika čerstvou dávkou kyseliny sírovej.  Nepoužiť odsávanie, pokým kyselina nestečie samovoľne.

Opláchnuť zvyšok  postupne niekoľkokrát chladnou vodou, dvakrát zriedeným roztokom amoniaku a potom  dokonale studenou vodou, odvodniť téglik odsávaním po každom pridaní. Nepoužiť odsávanie, pokým každá preplachová kvapalina nestečie samovoľne.
Napokon odvodniť zvyšnú kvapalinu  z téglika odsávaním, vysušiť téglik a zvyšok, ochladiť a odvážiť.
	
5.	výpočet a vyjadrenie výsledkov
Výsledky vypočítať, ako je popísané vo všeobecných inštrukciách. Hodnota „d“ je 1,00. 
	
6.	Presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

METÓDA č. 8
akryly,  určité modakryly alebo určité chlóridovÉ vlákna a určité iné vlákna
(Metóda  používajúca dimetylformamid)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:  
1.  akrylov (26), určitých modakrylov (29)  alebo určitých chloridových vláken (27) (1) 
     s
2.   vlnou (1), zvieracími chlpami (2 a 3), hodvábom (4), bavlnou (5), meďnatým vláknom (21), modalom (22), viskózou (25), polyamidom alebo nylonom (30) a polyesterom (31).

Je rovnako použiteľná na akryly a určité modakryly spracovávané s vopred kovovokomplexnými farbivami, ale nie tie, ktoré sú farbené chrómovými farbami.
	
2.	princíp
Akrylové, modakrylové alebo chloridové vlákno sa rozpúšťa zo známej suchej hmotnosti  zmesi pomocou dimetylformamidu, nahriateho vo vodnom kúpeli na bod varu. Zvyšok sa zhromaždí,  vysuší a zváži; jeho hmotnosť, ak je potrebné korigovaná,  sa vyjadrí ako percento suchej hmotnosti zmesi. Percento  suchého akrylového, modakrylového  alebo chloridového vlákna  sa zistí  rozdielom.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)

3.1   Vybavenie
        (i)   Kužeľová banka so zábrusom so sklenou zátkou s objemom najmenej 500 ml.
        (ii)  Vodný kúpeľ  pri bode varu. 

3.2   Činidlá
        (i)  Dimetylformamid (bod varu 153  1 °C) neobsahujúci viac ako 0,1 % vody.
	Toto činidlo je toxické,  a preto  sa odporúča použitie digestória.
	
4.	skúšobný postup
Dodržiavať postup popísaný vo všeobecných inštrukciách a postupovať nasledovne:

Ku vzorke obsiahnutej v kužeľovej banke so sklenenou zátkou s objemom najmenej    200 ml pridať  na  gram vzorky 80 ml dimetylformamidu, predohriateho vo vodnom kúpeli na bod varu, vložiť zátku, zatriasť banku, aby sa zvlhčila vzorka a nahrievať        vo vodnom kúpeli na bod varu počas jednej hodiny. Triasť banku a jej obsah jemne rukou päťkrát počas tejto doby.

Dekantovať kvapalinu cez zvážený sklený fritový filter, ponechávajúc vlákna v banke. Pridať ďalších 60 ml dimetylformamidu do banky a ohrievať počas ďalších 30 minút, pričom triasť bankou a obsahom jemne rukou dvakrát počas tejto doby.

Prefiltrovať obsah banky cez sklený fritový filter pomocou odsávania.

Preniesť akékoľvek zvyškové vlákno do téglika opláchnutím banky dimetylformamidom. Odvodniť téglik odsávaním. Premyť zvyšok s približne 1 l  horúcej vody pri 70 - 80 °C, pričom zakaždým naplniť téglik. Po každom pridaní vody nakrátko aplikovať odsávanie, ale nie pokým voda nestečie samovoľne. Ak prepieracia kvapalina tečie cez téglik príliš pomaly, môže sa aplikovať mierne odsávanie.

Napokon vysušiť téglik so zvyškom, vychladiť a odvážiť ho.
	
5. 	výpočet a vyjadrenie výsledkov
Výsledky vypočítať, ako je  popísané vo všeobecných inštrukciách. Hodnota „d“ je 1,00 s výnimkou nasledovných prípadov:
vlna				1,01
bavlna				1,01
meďnaté vlákno		1,01
modal				1,01
polyester			1,01	
6.	presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

METÓDA č. 9
určité chlORIDOVÉ vlákna a určité iné vlákna
(Metóda používajúca zmes 55,5/44,5 sulfidu uhličitého a acetónu)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:  
1.	 určitých chloridových vláken (27), menovite určitých polyvinylchloridových vláken, či už sú následne chlórované alebo nie (1) 
     s
1.	 vlnou (1), zvieracími chlpami (2 a 3), hodvábom (4), bavlnou (5), meďnatými vláknami (21), modalom (22), viskózou (25),  akrylom (26),  polyamidom alebo nylonom (30),  polyesterom (31), skleným vláknom (40).

Keď je obsah vlny alebo hodvábu v zmesi viac ako 25 %, použije sa metóda č. 2. Keď je obsah polyamidu alebo nylonu v zmesi viac ako 25 %, použije sa metóda č. 4.
	
2.	princíp
Chloridové vlákno sa rozpúšťa zo známej suchej hmotnosti  zmesi s azeotropickou zmesou sulfidu uhličitého a acetónu.  Zvyšok sa zhromaždí, premyje, vysuší a zváži;  jeho hmotnosť, ak je potrebné, korigovaná, sa vyjadrí ako percento suchej  hmotnosti zmesi. Percento suchého polyvinylchloridového vlákna sa zistí diferenciou.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)

3.1   Vybavenie
        (i)     Kužeľová banka so zábrusom so sklenou zátkou s objemom najmenej 200 ml.
        (ii)    Mechanická trepačka

3.2   Činidlá
        (i)   Azeotropická  zmes sírouhlíka a acetónu (55,5 % objemových sírouhlíka k 44,5 % acetónu). Keďže toto činidlo je toxické, odporúča sa používať digestórium.
    (ii)    Etanol (92 % objemových) alebo metanol.
	
4.	skúšobný postup
Dodržiavať postup popísaný vo všeobecných inštrukciách a postupovať nasledovne:

Ku vzorke  obsiahnutej v kužeľovej banke so sklenou zátkou s objemom najmenej 200 ml pridať 100 ml azeotropickej zmesi na gram vzorky. Banku bezpečne utesniť a pretrepá-vať bankou na mechanickej trepačke alebo dôkladne rukou počas 20 minút pri izbovej teplote. Dekantovať kvapalinu nad usadlinou cez zvážený sklený fritový filter.

Spracovanie opakovať so 100 ml čerstvého činidla. Pokračovať s týmto cyklom operácií, pokým žiadna usadenina polyméru nebude zanechaná na hodinovom sklíčku, keď sa vyparí  kvapka extrakčnej kvapaliny. Preniesť zvyšok na sklený fritový filter s použitím väčšieho množstva činidla, aplikovať odsávanie na odstránenie kvapaliny a prepláchnuť téglik a zvyšok 20 ml alkoholu a potom trikrát vodou. Nechať preplachovú kvapalinu stiecť samovoľne pred drenážou pomocou odsávania. Vysušiť téglik a zvyšok a ochladiť a odvážiť ich.

Poznámka:
S určitými zmesami, majúcimi  vysoký obsah chloridového vlákna, môže nastať značné zrazenie vzorky počas postupu sušenia, čoho výsledkom je oneskorené rozpúšťanie chloridového  vlákna rozpúšťadlom. Toto však neovplyvňuje konečné rozpustenie chloridového vlákna v rozpúšťadle. 
	
5.	výpočet a vyjadrenie výsledkov 
Výsledky vypočítať, ako je popísané vo všeobecných  inštrukciách. Hodnota „d“ je 1,00.
	
6.	Presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

METÓDA  č. 10
acetátové a určité chlORIDOVÉ vlákna
(Metóda používajúca  ľadovú kyselinu octovú)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:  
1.	acetátu  (19)  
s
určitými chloridovými vláknami (27), menovite  polyvinylchloridovými vláknami, či už sú následne chlórované alebo nie.
	
2.	princíp
Acetátové vlákno sa rozpúšťa zo známej suchej hmotnosti  zmesi  ľadovou kyselinou octovou.   Zvyšok sa zhromaždí, premyje, vysuší a zváži;  jeho hmotnosť, ak je potrebné korigovaná, sa vyjadrí ako percento suchej  hmotnosti zmesi. Percento suchého  acetátu vlákna sa zistí diferenciou.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)

3.1   Vybavenie
        (i)     Kužeľová banka so zábrusom so sklenou zátkou s objemom najmenej 200 ml.
        (ii)    Mechanická trepačka

3.2   Činidlá
        (i)   Ľadová kyselina octová (viac ako 99 %).  S týmto činidlom by sa malo manipulovať opatrne, keďže je vysoko žieravé.
	
4.	skúšobný postup
Dodržiavať postup popísaný vo všeobecných inštrukciách a postupovať nasledovne:

Ku vzorke obsiahnutej v kužeľovej banke so sklenou zátkou s objemom najmenej 200 ml pridať 100 ml ľadovej kyseliny octovej na  gram vzorky. Banku bezpečne utesniť a triasť na mechanickej trepačke alebo dokonale rukou počas 20 minút pri izbovej teplote. Dekantovať kvapalinu nad usadlinou cez zvážený sklený fritový filter. Toto spracovanie  opakovať dvakrát, zakaždým s použitím 100 ml čerstvého činidla, čím sa dosiahnu celkove tri extrakcie. Preniesť zvyšok na sklený fritový filter, odvodniť odsávaním, aby sa odstránila kvapalina a prepláchnuť téglik a zvyšok 50 ml ľadovej kyseliny octovej a potom  trikrát vodou. Po každom oplachovaní nechať kvapalinu stiecť samovoľne pred použitím odsávania. Vysušiť téglik a zvyšok a ochladiť a odvážiť.
	
5.	výpočet a vyjadrenie výsledkov
Výsledky vypočítať, ako je popísané vo všeobecných inštrukciách. Hodnota „d“ je 1,00.
	
6.	presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

METÓDA č. 11
hodváb a vlna alebo chlpy
(Metóda používajúca 75 % m/m kyselinu sírovú)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:  
1.	 hodvábu (4)
s
2.	vlnou (1), alebo  zvieracími chlpami (2  a 3).
	
2.	princíp
Hodvábne vlákno sa rozpúšťa zo známej suchej hmotnosti  zmesi  so 75 %  m/m  kyselinou sírovou (1).

 Zvyšok sa zhromaždí, premyje, vysuší a zváži;  jeho hmotnosť, ak je potrebné korigovaná, sa vyjadrí   ako percento suchej  hmotnosti zmesi. Percento suchého  hodvábu sa zistí diferenciou.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)

3.1   Vybavenie
        (i)     Kužeľová banka so zábrusom so sklenou zátkou s objemom najmenej 200 ml.
      
3.2   Činidlá
        (i)  Kyselina  sírová (75  2 % m/m).
              Pripraviť opatrným pridaním, za chladenia, 700 ml kyseliny sírovej (hustota pri 20 °C: 1,84)  do 350 ml  destilovanej vody.
	Po ochladení na izbovú teplotu zriediť roztok na  1 l vodou.

      (ii)  Kyselina  sírová, zriedený roztok: pridajte 100 ml kyseliny sírovej  (hustota pri 20 °C: 1,84) pomaly do 1900 ml  destilovanej vody.

      (iii)  Amoniak, zriedený roztok: zriediť 200 ml koncentrovaného amoniaku  (hustota pri 20 °C: 0,880) do 1000 ml  vodou.
	
4.	skúšobný postup
Dodržiavať postup popísaný vo všeobecných inštrukciách a postupovať nasledovne:

Ku vzorke obsiahnutej v kužeľovej banke so sklenou zátkou s objemom najmenej 200 ml pridať 100 ml 75 % m/m  kyseliny sírovej na  gram vzorky  a vložiť zátku. Dokonale potriasť a nechať stáť 30 minút pri izbovej  teplote. Potriasť znovu a nechať stáť 30 minút. Napokon potriasť a prefiltrovať obsah banky cez  zvážený sklený fritový filter. Zmyť akékoľvek zvyšné vlákna z banky pomocou 75 %  kyseliny sírovej - činidla.  Premyť zvyšok na  tégliku  postupne 50 ml zriedeného činidla - kyseliny sírovej, 50 ml vody a  50 ml  zriedeného roztoku  amoniaku. Zakaždým nechať vlákna, aby zostali v kontakte s kvapalinou počas približne 10 minút pred použitím odsávania. Napokon prepláchnuť vodou, ponechajúc vlákna v kontakte s vodou počas približne 30 minút. Odvodniť téglik odsávaním. Vysušiť téglik a zvyšok a ochladiť a odvážiť.
	
5.	výpočet a vyjadrenie výsledkov
Výsledky vypočítať, ako je popísané vo všeobecných inštrukciách. Hodnota „d“ je  pre vlnu 0,985 (1).
	
6.	presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

METÓDA č. 12
juta a určité živočíšne vlákna
(Metóda  stanovením obsahu dusíka)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:  
1.	 juty (9)  
s
2.	určitými živočíšnymi vláknami. 
Živočíšna vláknová zložka môže pozostávať výlučne z chlpov (2 a 3) alebo vlny (1), alebo nejakej zmesi oboch. Táto metóda nie je použiteľná na textilné zmesi obsahujúce nevláknovú látku (farbivá, apretúry, atď.) s dusíkovou bázou.
	
2.	princíp
Stanoví sa obsah dusíka v zmesi a  z tohto  a známeho alebo predpokladaného obsahu dusíka oboch komponentov sa vypočíta  podiel  každého  komponentu.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)
3.1   Vybavenie
        (i)      Kjeldahlova mineralizačná banka, objem 200 - 300 ml.
        (ii)     Kjeldahlov destilačný prístroj so vstrekovaním pary 
        (iii)    Titračný prístroj umožňujúci presnosť 0,05 ml.	

3.2   Činidlá
(i)	Toluén
(ii)	Metanol
(iii)	Kyselina sírová, relatívna hustota  pri 20 °C: 1,84 (1)
(iv)	Síran draselný (1)
(v)	Oxid seléničitý (1)
(vi)	Roztok hydroxidu sodného (400 g/liter). Rozpustiť 400 g hydroxidu sodného v 400 - 500 ml vody a  nariediť na 1 liter vodou.
(vii)	Zmiešaný indikátor. Rozpustiť 0,1 g metylčervene v  95 ml etanolu a 5 ml vody a zmiešať s 0,5 g brómkrezolovej zelene rozpustenej v 475 ml etanolu a 25 ml vody.
(viii)	Roztok kyseliny boritej. Rozpustiť 20 g kyseliny boritej v 1 litri vody.
(ix)	Kyselina sírová 0,02N (štandardný volumetrický roztok).
	
4.	predbežná  úprava skúšobnej vzorky
Nasledovná predbežná úprava nahrádza predbežnú úpravu popísanú vo všeobecných inštrukciách:

Extrahovať suchú, na vzduchu vysušenú vzorku v  Soxhletovom prístroji so zmesou jeden objem toluénu a tri objemy metanolu počas 4 hodín pri minimálnej rýchlosti 5 cyklov za hodinu. Ponechať, aby sa rozpúšťadlo vyparilo zo vzorky na vzduchu a odstrániť posledné stopy v  peci pri  105  3 °C. Potom extrahovať vzorku  vo vode (50 ml na 1 g vzorky) varením s  refluxom počas 30 minút. Odfiltrovať, vrátiť vzorku do banky a opakovať extrakciu s identickým objemom  vody. Prefiltrovať, odstrániť nadbytok vody zo vzorky stláčaním, odsávaním alebo odstredením,  a potom nechať vzorku na vzduchu vysušiť.

Poznámka:
Treba mať na mysli  toxické účinky toluénu a metanolu, a pri ich používaní treba podniknúť  predbežné bezpečnostné opatrenia.
	
5.	skúšobný postup
5.1.	Všeobecné inštrukcie
Dodržiavať postup popísaný  vo všeobecných inštrukciách, pokiaľ ide  selekciu, sušenie a váženie telieska.

Podrobný postup
Presunúť vzorku do Kjeldahlovej mineralizačnej banky. Ku vzorke vážiacej najmenej     1 gram, danej do mineralizačnej banky, pridať v nasledovnom poradí 2,5 g síranu draselného, 0,1 - 0,2 g oxidu seléničitého a 10 ml kyseliny sírovej (relatívna hustota 1,84).  Banku nahriať spočiatku mierne, pokým celé vlákna nebudú rozložené, a potom ohrievať oveľa energickejšie, pokým sa roztok nevyjasní a nebude takmer bezfarebný. Ohrievať ho počas ďalších 15 minút. Nechať banku ochladiť, rozriediť obsah opatrne 10 - 20 ml vody, ochladiť, preniesť obsah kvantitatívne do 200 ml  kalibrovanej banky a doplniť objem vodou pre vytvorenie mineralizačného roztoku.

Dať približne 20 ml roztoku kyseliny boritej do 100 ml kužeľovej banky a umiestniť banku pod chladič Kjeldahlovho destilačného prístroja, tak aby výtoková trubka bola ponorená práve pod povrch roztoku kyseliny boritej. Premiestniť presne 10 ml mineralizačného roztoku do destilačnej banky, pridať nie menej ako  5 ml roztoku hydroxidu sodného do lievika, zľahka zdvihnúť zátku a nechať roztok hydroxidu sodného natekať pomaly do banky. Ak mineralizačný roztok a roztok hydroxidu sodného zostanú ako dve oddelené vrstvy, zmiešať ich miernym miešaním. Ohrievať jemne destilačnú banku a dať ju do pary z generátora. Zhromaždiť približne 20 ml destilátu, spustiť kužeľovú banku tak, aby špička výtokovej trubičky chladiča bola približne 20 mm pod povrchom kvapaliny a destilovať ešte jednu minútu. Opláchnuť špičku výtlačnej rúrky vodou a  zachytiť opláchnutú kvapalinu do kužeľovej banky. Vybrať kužeľovú banku a nahradiť ju ďalšou kužeľovou bankou, obsahujúcou zhruba 10 ml  roztoku kyseliny boritej a odobrať približne 10 ml destilátu.

Titrovať oba destiláty oddelene s 0,02N kyselinou sírovou, použiť zmiešaný indikátor. Zaznamenať celkový titer pre oba destiláty. Ak  titer pre druhý destilát je viac ako 2 ml, opakovať test a začať destiláciu znovu s použitím čerstvého podielu mineralizačného roztoku.

Uskutočniť slepé stanovenie, t.j. lúhovanie a destiláciu len s použitím  činidiel.
	
6.	výpočet  a vyjadrenie výsledkov
 6.1    Vypočítať percento obsahu dusíka  v suchej  vzorke nasledovne:
          A %  =  28 (V - b) N
	                  W
          kde
         A   =  percento dusíka v čistej suchej vzorke,
        W  =  celkový objem v ml štandardnej kyseliny sírovej použitej v stanovení,
        b    =  celkový objem v ml štandardnej kyseliny sírovej použitej v slepom pokuse,
      N   =    normalita štandardnej kyseliny sírovej,
      W   =   suchá hmotnosť (g) vzorky.

6.2.	S použitím hodnôt 0,22 % pre obsah dusíka juty a 16,2 % pre obsah dusíka živočíšneho vlákna, pričom obe percentá sú vyjadrené na suchú  hmotnosť vlákna, vypočítať zloženie zmesi nasledovne:

PA % =   A  -  0,22    x 100
              16,2  -  0,22

kde
PA %  =   percento živočíšneho vlákna v čistej suchej vzorke.
	
7.	Presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

METÓDA č. 13
polypropylénové vlákna a určité iné vlákna
(Xylénová metóda)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:  
1.	polypropylénových vláken (33)  
s
2.	vlnou (1), živočíšnými chlpami (2 a 3), hodvábom (4), bavlnou (5), acetátom (19), meďnatým vláknom (21), modalom (22), triacetátom (24), viskózou (25), akrylom (26), polyamidom  alebo nylonom (30), polyesterom (31) a skleným vláknom (40).
	
2.	princíp
Polypropylénové vlákno sa rozpúšťa zo známej suchej hmotnosti  zmesi  vriacim xylénom.    Zvyšok sa zhromaždí, premyje, vysuší a zváži;  jeho hmotnosť, ak je potrebné korigovaná, sa vyjadrí   ako percento suchej  hmotnosti zmesi. Percento  polypropylénu sa zistí diferenciou.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)

3.1   Vybavenie
        (i)     Kužeľová banka so zábrusom so sklenou zátkou s objemom najmenej 200 ml.

        (ii)    Spätný chladič  (vhodný pre kvapaliny s vysokým bodom varu) vhodný pre kužeľovú banku (1) 

3.2   Činidlo
        Xylén destilujúci medzi 137 a 142 °C.
        Poznámka:
        Toto činidlo je vysoko horľavý a  má toxické pary. Pri jeho používaní sa musia vykonať vhodné bezpečnostné opatrenia.
	
4.	skúšobný postup
Dodržiavať postup popísaný vo všeobecných inštrukciách a postupovať nasledovne:

Ku vzorke obsiahnutej v kužeľovej banke (3.1 (i)) pridať 100 ml xylénu (3.2) na gram vzorky. Pripojiť chladič (3.1 (ii)), priviesť obsah do varu a udržiavať na bode varu počas troch minút. Okamžite dekantovať horúcu kvapalinu cez zvážený sklený fritový filter (pozri poznámku  1). Toto spracovanie opakovať ešte dvakrát, zakaždým s použitím čerstvej 50 ml dávky rozpúšťadla.

Premyť zvyšok, ktorý zostane v banke postupne s 30 ml vriaceho xylénu (dvakrát), potom so 75 ml  petroléteru ( I.3.2.1 vo všeobecných   inštrukciách) (dvakrát).  Po druhom premývaní petroléterom prefiltrovať obsah banky cez téglik, preniesť akékoľvek zvyšné vlákna do téglika s pomocou malého množstva petroléteru a nechať rozpúšťadlo vypariť sa. Vysušiť téglik a zvyšok, ochladiť a odvážiť ich.

Poznámky:
1.	Sklený fritový filter, cez  ktorý má byť dekantovaný xylén, musí byť vopred predohriaty.
2.	Po spracovaní s vriacim xylénom zabezpečiť, aby banka obsahujúca  zvyšok bola dostatočne ochladená, predtým než sa pridá petroléter.
3.	Aby sa redukovalo nebezpečenstvo požiaru a toxicity pre obsluhu, možno použiť extrakčný prístroj s použitím primeraných postupov, dávajúcich identické výsledky (1).
	
5.	výpočet a vyjadrenie výsledkov
Výsledky vypočítať, ako je popísané vo všeobecných inštrukciách. Hodnota „d“ je 1,00.
	
6.	presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

METÓDA č. 14
chlORIDOVÉ vlákna (homopolyméry vinylchloridu) a určité iné vlákna
(Metóda s koncentrovanou kyselinou sírovou)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:  
1.	 chloridových vláken (27)  založených na  homopolyméroch vinylchloridu, či už    následne  chlórovaných alebo nie
 s
2.	bavlnou (5), acetátom (19), meďnatým vláknom (21), modalom (22), triacetátom (24), viskózou (25), určitými akrylami (26), určitými modakrylami (29), polyamidom alebo nylonom (30) a polyesterom (31).

Príslušné modakryly sú tie, ktoré dávajú  číry roztok, keď sú ponorené do koncentrovanej kyseliny sírovej (relatívna hustota 1,84  pri 20 °C).

Túto metódu možno použiť namiesto metód č. 8 a 9.
	
2.	princíp
Zložka iná ako chloridové vlákno (t.j. vlákna uvedené pod bodom 2 paragrafu 1)  sa rozpúšťa zo známej suchej hmotnosti  zmesi s koncentrovanou kyselinou sírovou (relatívna hustota 1,84 pri 20 °C).   Zvyšok pozostávajúci z chloridového vlákna sa zhromaždí, premyje, vysuší a zváži;  jeho hmotnosť, ak je potrebné ju korigovať, sa vyjadrí   ako percento suchej  hmotnosti zmesi. Percento  druhej zložky  sa zistí diferenciou.
	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)

3.1   Vybavenie
        (i)     Kužeľová banka so zábrusom so sklenou zátkou s objemom  najmenej 200 ml.
        (ii)    Sklená tyčinka  s plochým koncom
3.2   Činidlá

(i)	Kyselina sírová koncentrovaná (relatívna hustota 1,84 pri 20 °C.)

(ii)	Kyselina sírová, približne 50 % (m/m) vodný roztok. Pripraviť opatrným pridaním za chladenia 400 ml kyseliny sírovej (relatívna hustota 1,84 pri 20 °C) do 500 destilovanej alebo deionizovanej vody. Po ochladení na izbovú teplotu rozriediť roztok na 1 liter vodou.

Amoniak, zriedený roztok.
Rozriediť 60 ml koncentrovaného roztoku amoniaku (relatívna hustota 0,880 pri 20 °C ) na jeden liter destilovanou vodou.
	
4.	skúšobný postup
Dodržiavať postup popísaný vo všeobecných inštrukciách a postupovať nasledovne:

Ku vzorke obsiahnutej v kužeľovej banke (3.1 (i)) pridať 100 ml kyseliny sírovej (3.2 (i)) na gram vzorky. 

Nechať obsah banky stáť pri izbovej teplote počas 10 minút a v priebehu tohto času príležitostne miešať skúšobnú vzorku  pomocou sklenej tyčinky. Ak sa spracováva tkaná alebo pletená látka, zakliniť ju medzi stenu banky a sklenú tyčinku a vyvinúť ľahký tlak, aby ste separovali materiál rozpustený kyselinou sírovou.

Dekantovať kvapalinu cez zvážený sklený fritový filter. Pridať do banky čerstvú dávku 100 ml kyseliny sírovej (3.2 (i)) a opakovať tú istú operáciu. Preniesť obsah banky do skleného fritového filtra, preniesť tam vláknitý zvyšok pomocou sklenej tyčinky. Ak je potrebné, pridať trochu koncentrovanej kyseliny sírovej (3.2 (i)) do banky, aby sa odstránili akékoľvek vlákna prilepené na stenu. Odvodniť sklený fritový filter odsávaním; odstrániť filtrát vyprázdnením alebo výmenou filtračnej banky, opláchnuť zvyšok            v tégliku postupne 50%-ným roztokom kyseliny sírovej (3.2(ii)), destilovanou alebo deionizovanou vodou (i) 3.2.3 vo všeobecných inštrukciách), roztokom amoniaku (3.2 (iii)) a napokon dôkladne opláchnuť destilovanou alebo deionizovanou vodou, odvodniť téglik odsávaním po každom pridaní. (Nepoužívať odsávanie počas premývacej operácie ale len po tom, čo kvapalina stečie samovoľne).

Vysušiť téglik a zvyšok ochladiť a odvážiť ich. 
	
5.	výpočet a vyjadrenie výsledkov
Výsledky vypočítať, ako je popísané vo všeobecných inštrukciách. Hodnota „d“ je 1,00.
	
6.	presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.	

METÓDA č. 15
chlORIDOVÉ vlákna, určité modakryly, určité elastany, acetáty, triacetáty a určité iné vlákna
(Metóda používajúca cyklohexanón)

1.	oblasť aplikovania
Táto metóda je použiteľná, po odstránení nevláknovej látky, na dvojzložkové zmesi:  
1.	acetátu (19), triacetátu (24), chloridových vláken (27) určitých modakrylov (29), určitých elastanov (39) 
 s
2.	vlnou (1), živočíšnymi chlpami (2 a 3), hodvábom (4), bavlnou (5),  meďnatým vláknom (21), modalom (22), viskózou (25), polyamidom alebo nylonom (30), akrylom (26), a skleným vláknom (40).

Tam kde sú prítomné modakryly alebo elastany, musí sa najprv uskutočniť predbežný test na stanovenie, či je vlákno úplne rozpustné v činidle.

Taktiež je možné analyzovať zmesi obsahujúce chloridové vlákna s použitím metódy č. 9 alebo 14. 
	
2.	princíp
Acetátové a triacetátové vlákna, chloridové vlákna, určité modakryly a určité elastany sa rozpúšťajú zo známej suchej hmotnosti s cyklohexanónom pri teplote blízkej bodu varu. Zvyšok a zhromaždí, prepláchne, vysuší a zváži; jeho hmotnosť, ak je potrebné korigovaná, sa vyjadrí ako percento suchej hmotnosti zmesi. Percento chloridového vlákna, modakrylu, elastanu, acetátu a triacetátu sa zistí rozdielom.
  	
3.	VYBAVENIE A ČINIDLÁ (iné ako tie, ktoré sú špecifikované vo všeobecných inštrukciách)

3.1   Vybavenie
(i)	Vybavenie pre horúcu extrakciu, vhodný pre použitie v skúšobnom postupe v časti 4. (Pozri obrázok: toto je variant prístroja popísaného v Melliand Textilberichte 56 (1975), 643 - 645).

(ii)	Sklený fritový filter na zachytenie vzorky

(iii)	Pórovitá priehradka (stupeň pórovitosti 1)

(iv)	Spätný Chladič , ktorý môže byť adaptovaný na destilačnú banku.

(v)	Ohrevné zariadenie.

3.2   Činidlá

(i)	Cyklohexanón, bod varu 156 °C

(ii)	Etylakohol, 50% objemových

POZNÁMKA: Cyklohexanón je horľavý a toxický. Pri jeho používaní sa musia vykonať vhodné bezpečnostné opatrenia.
	
4.	skúšobný postup
Dodržiavať postup popísaný vo všeobecných inštrukciách a postupovať nasledovne:

Vliať do destilačnej banky 100 ml cyklohexanónu na gram materiálu, vložiť extrakčný kontajner, v ktorom je sklený fritový filter obsahujúci vzorku a pórovitú priehradku mierne naklonenú, ktorá bola umiestnená predtým. Vložiť spätný chladič. Uviesť do varu a pokračovať s extrakciu počas 60 minút pri minimálnej rýchlosti 12 cyklov za hodinu. Po extrakcii a ochladení, vybrať extrakčný kontajner, vytiahnuť sklený fritový filter a vybrať pórovitú priehradku. Opláchnuť obsah skleného fritového filtra 3 alebo 4 krát 50% etylalkoholom ohriatym na približne 60 °C a následne jedným litrom vody             pri 60 °C. 

Nepoužívať odsávanie počas preplachovacích operácií alebo medzi nimi. Nechať stiecť kvapalinu samovoľne a potom použiť odsávanie. Napokon vysušiť téglik so zvyškom, ochladiť a odvážiť. 
	
5.	výpočet a vyjadrenie výsledkov
Výsledky vypočítať, ako je popísané vo všeobecných inštrukciách. Hodnota „d“ je 1,00 s týmito výnimkami:
hodváb      1,01
akryl         0,98
	
6.	presnosť
Na homogénnej zmesi textilných materiálov, interval spoľahlivosti výsledkov získaných touto metódou nie je väčší, ako  1, pre hladinu významnosti 95 %.